

# OBR 3\_6 VZOREC POGODBE

**ZDRAVSTVENI DOM DR. JULIJA POLCA KAMNIK**

Novi trg 2, 1241 KAMNIK,

ki ga zastopa direktor Sašo Rebolj, dr. med., spec. druž. med.

ID št. za DDV: SI15049736,

(v nadaljnjem besedilu Naročnik)

in

**(POLNI NAZIV IZVAJALCA)**

ki ga zastopa (ime in priimek),

davčna številka (številka),

( v nadaljnjem besedilu Izvajalec)

sklepata

**Pogodbo o izvajanju sanitetnih in nenujnih reševalnih prevozov JN\_2/2023**

## UVODNE DOLOČBE

1. **člen**

Pogodbeni stranki uvodoma ugotavljata:

* da je naročnik skladno z določili ZJN-3 izvedel javno naročilo za izvedbo storitev SANITETNIH IN NENUJNIH REŠEVALNIH PREVOZOV, interna oznaka JN\_2/2023, po odprtem postopku z objavo na portalu EU z oznako………. Dne
* da je izvajalec izbran kot najbolj ugoden ponudnik na podlagi odločitve objavljene na portalu JN dne
* da je razpisna dokumentacija in ponudba sestavni del pogodbe.

## PREDMET POGODBE

1. **člen**

S to pogodbo pogodbeni stranki urejata medsebojne pravice in obveznosti pri izvajanju sanitetnih in nenujnih reševalnih prevozih ter prevozov na/iz dialize, ki se izvajajo skladno s Pogodbo o izvajanju programa zdravstvenih storitev za pogodbeno leto med naročnikom in ZZZS ter skladno z vsemi pogoji predmetnega javnega razpisa.

Izvajalec se zavezuje, da bo skladno z določi razpisne dokumentacije ves čas trajanja pogodbe izpolnjeval pogoje in izvajal storitve skladno z veljavno zakonodajo - Pravilnikom o prevozu pacientov (Uradni list RS, št. 107/2009 s spremembami in dopolnitvami) ter razpolagal z dovoljenjem za izvajanje storitev, ki so predmet te pogodbe. V koliko izvajalec ne izpolnjuje zakonsko določenih pogojev ali ne razpolaga z dovoljenjem za opravljanje storitev mora naročnika o tem nemudoma obvestiti. Neizpolnjevanje pogojev za izvajanje storitev po tej pogodbi predstavlja razlog za prekinitev pogodbe.

Vrsta in obseg prevoza (prevoženih kilometrov) so okvirne. Izvajalec in naročnik se dogovorita, da bo naročnik v obdobju veljavnosti te pogodbe naročal storitve izključno v primeru, ko naročnik sam ne bo imel na razpolago svojih kapacitet (kader, reševalno vozilo). Izvajalec zaradi naročenega manjšega obsega posameznih storitev ni upravičen do kakršnegakoli odškodninskega zahtevka.

1. **člen**

Seznam oseb, ki jim izvajalec zagotavlja prevoz na/iz dialize, temelji na vnaprej pripravljenem in potrjenem seznamu oseb in obračunskih razdalj s strani ZZZS. Naročnik in izvajalec za te spremembe ne bosta sklepala aneksa k pogodbi. Prav tako naročnik in izvajalec ne bosta sklepala aneksa k pogodbi za obračunske spremembe, ki temeljijo na spremembah Pravil ZZZS. Za vse ostale spremembe pogodbenega razmerja pa bosta naročnik in izvajalec sklepala pisne anekse.

## VELJAVNOST POGODBE

1. **člen**

Pogodba se sklepa za čas od **1.5.2023 do 30.4.2027 (4 leta**)

Vsaka od pogodbenih strank lahko pisno odpove pogodbo z odpovednim rokom 60 dni. Odpoved se podaja pisno s povratnico, odpovedni rok pa začne teči od dneva prejema pisne odpovedi nasprotne stranke.

Naročnik lahko odstopi od te pogodbe brez odpovednega roka, zgolj s pisnim obvestilom:

* iz razlogov po 96. členu ZJN-3;
* zaradi ponavljajočih bistvenih kršitev pogodbe ali nezmožnosti sodelovanja;
* če izvede javno naročilo z istovrstnega področja;
* če, zaradi organizacijskih sprememb pri naročniku, lahko naročnik z lastnimi zaposlenimi prevzame izvajanje predmetnih storitev;
* če izvajalec kljub pisnemu opominu o neizpolnjevanju pogodbenih obveznosti isto napako ponovi večkrat;
* če je izvajalcu izdana odločba o trajnem ali začasnem izbrisu iz registra izvajalcev sanitetnih prevozov;
* če naročnik prejme več reklamacij storitve s strani bolnikov;
* v primeru spremenjenih pogojev financiranja naročnika.

V primeru, da od pogodbe odstopi naročnik, naročnik nima nobenih finančnih ali drugih obveznosti do izvajalca.

Bistvene kršitve te pogodbe so predvsem:

* izvajanje storitev, ki niso skladne s to pogodbo, navodili ZZZS in dobro prakso,
* neupoštevanje reklamacij,
* nespoštovanje terminov prevozov (zamude),
* neupoštevanje dogovorjenih cen in roka izvajanja,
* neupravičeno povečanje cen v nasprotju z vsebino pogodbe,
* drugi utemeljeni razlogi.

Pogodba v primerih iz prejšnjega odstavka preneha naslednji dan po prejemu pisnega obvestila o odstopu pri izvajalcu.

## OBVEZNOSTI IZVAJALCA

1. **člen**

Izvajalec bo opravljal dializne prevoze na podlagi izstavljenega naloga za prevoz, ki ga izstavi pristojni zdravnik, opravljen prevoz pa s svojim podpisom na zadnji strani potnega naloga potrdi dializni bolnik in izvajalec.

Izvajalec je dolžan voziti bolnike skladno z razporedom dializnega centra in na osnovi seznama dializnih bolnikov, ki ga zagotavlja ZZZS. Bolnika bo pripeljal na dializo do 60 minut pred pričetkom dialize in ga praviloma odpeljal do 60 minut po zaključku dialize.

Izvajalec bo opravljal sanitetne in nenujne prevoze pacientov na relacijah od bolnikovega bivališča do izvajalcev zdravstvenih storitev in nazaj, za paciente z bivališčem na območju naročnika ali pa po dogovoru z naročnikom.

Izvajalec opravi prevoz na podlagi naročila pacienta, kateri mora izvajalcu pravočasno predložiti pravilno izpolnjen predpisan obrazec »Nalog za prevoz«, potrjen od pristojne osebe s strani naročnika za izdajo le-tega in listino, v kolikor tako listino poseduje, iz katere bodo razvidni dnevi oz. termini izvajanja zdravstvene storitve pri izvajalcu zdravstvene storitve.

Zaradi pravočasnega vnosa podatkov pri naročniku bo izvajalec na sedež naročnika enkrat tedensko dostavil pravilno izpolnjene originalne naloge za prevoze.

1. **člen**

Izvajalec se zavezuje, da bo:

* za naročnika opravljal prevoze pacientov, izključno po predhodni potrditvi naloga s strani naročnika, ter, da ima za izvajanje prevozov ustrezno dovoljenje Ministrstva za zdravje;
* prevoze opravljal skladno z veljavnimi zakoni, predpisi, zahtevami in pravilniki;
* prevzel odgovornost za varnost pacientov od začetka do konca prevoza in mora povrniti škodo nastalo zaradi okvare zdravja, poškodbe ali smrt pacienta, razen če je škoda nastala zaradi zunanjega vzroka, ki ga ni bilo mogoče pričakovati, se mu izogniti ali ga odvrniti;
* obračunaval storitve prevozov skladno z navodili Splošnega dogovora ZZZS, Navodilom za uveljavljanje pravice zavarovanih oseb do prevoza z reševalnimi in drugimi vozili, navodili naročnika in drugimi predpisi;
* v primeru okvare vozila med vožnjo, izvršil zamenjavo vozila na lastne stroške;
* prevzel finančno odgovornost v primeru nepravilno oz. nepopolno izpolnjenega predpisanega obrazca »Nalog za prevoz«, v kolikor bo naročnik utrpel kakšno koli finančno škodo zaradi napake, povzročene s strani izvajalca;
* razpolagal z ustreznim voznim parkom, opremljenostjo vozil in kadrovsko zasedbo skladno s zakoni, pravilniki, predpisi in drugimi veljavnimi akti;
* v primeru aktivacije brez predhodnega naročila na razpolago reševalno vozilo z ustrezno ekipo, ki bo po potrditvi prevoza v najkrajšem možnem času na mestu prevoza;
* v primeru aktivacije brez predhodnega naročila na razpolago 24 ur na dan, tudi v sobotah, nedeljah in praznikih;
* dejavnost opravljal s profesionalnim odnosom do bolnikov, sodelavcev, članov drugih služb in pri svojem delu upošteval vse veljavne akte, ki opredeljujejo organizacijo in način delovanja naročnika;
* svoje delo opravljal vestno, strokovno in odgovorno, kvalitetno, pravočasno ter izpolnjeval celostno uresničevanje skupno dogovorjenih del in uslug;
* varoval podatke o zdravstvenem stanju bolnika in podatke o vzrokih, okoliščinah in posledicah tega stanja kot poklicno skrivnost, kakor jo narekuje določba Zakona o varstvu osebnih podatkov in drugih predpisov s tega področja;
* izvajalec zagotavljal izvajanje v skladu z veljavno doktrino in po najnovejših standardih in smernicah.

## POGODBENA VREDNOST IN NAČIN OBRAČUNA

1. **člen**

Skupna pogodbena vrednost znaša …………………EUR temelji na ocenjeni vrednosti naročnika.

Izvajalec oblikuje **ceno nenujnih prevozov bolnikov** za prevoženi kilometer glede na vsakokrat priznano bruto ceno ZZZS, tako da naročniku obračuna **\_\_\_\_ %** (odstotkov) priznane cene ZZZS. Na dan podpisa tega Aneksa znaša cena za kilometer sanitetnih prevozov bolnikov 1,22 EUR. Delež priznane cene ZZZS, ki ga izvajalec obračuna, se v obdobju trajanja te pogodbe ne spreminja, spreminja se lahko le vrednost priznanega kilometra (točke) ZZZS. Končna vrednost (EUR/km) vsebuje vse stroške in popuste.

Izvajalec oblikuje **ceno dializnih prevozov** za prevoženi kilometer glede na vsakokrat priznano bruto ceno ZZZS, tako da naročniku obračuna **\_\_\_\_ %** (odstotkov) priznane cene ZZZS. Na dan podpisa pogodbe znaša cena za kilometer sanitetnih prevozov bolnikov na in z dialize 0,68 EUR. Delež priznane cene ZZZS, ki ga izvajalec obračuna, se v obdobju trajanja te pogodbe ne spreminja, spreminja se lahko le vrednost priznanega kilometra (točke) ZZZS. Končna vrednost (EUR/km) vsebuje vse stroške in popuste.

Izvajalec oblikuje **ceno sanitetnih prevozov bolnikov** za prevoženi kilometer glede na vsakokrat priznano bruto ceno ZZZS, tako da naročniku obračuna **\_\_\_\_ %** (odstotkov) priznane cene ZZZS. Na dan podpisa tega Aneksa znaša cena za kilometer sanitetnih prevozov bolnikov 0,56 EUR. Delež priznane cene ZZZS, ki ga izvajalec obračuna, se v obdobju trajanja te pogodbe ne spreminja, spreminja se lahko le vrednost priznanega kilometra (točke) ZZZS. Končna vrednost (EUR/km) vsebuje vse stroške in popuste.

1. **člen**

Izvajalec je pri obračunu prevozov dolžan spoštovati določbe Splošnega dogovora za posamezno pogodbeno leto in vse morebitne spremembe, ne glede na to, ali je naročnik v tej pogodbi spremembe že opredelil ali ne.

Izvajalec bo sanitetne prevoze bolnikov obračunaval v številu kilometrov (točk), ki za posameznega bolnika predstavlja razdaljo med njegovim bivališčem in zdravstveno ustanovo ali dializnim centrom, kamor je bil bolnik prepeljan. Za vsak sanitetni prevoz izvajalec obračuna tudi startnino, skladno s pravili ZZZS. Izvajalec ne sme obračunati prevoza za razdaljo, ki jo je prevozil brez bolnika.

Račun za opravljene storitve izstavi izvajalec naročniku do 5-tega dne v mesecu za storitve, opravljene v preteklem mesecu. Izvajalec je dolžan pri obračunavanju storitev upoštevati Navodila ZZZS glede načina obračunavanja sanitetnih prevozov in mesečni obračun izdati v skladu z navedenimi Navodili. Obvezni sestavni del vsakega računa je izpis opravljeni prevozov iz obračuna za ZZZS.

Naročnik je dolžan tekoče obveščati izvajalca o vseh spremembah na področju sanitetnih prevozov, ki so opredeljene v Splošnem dogovoru za posamezno leto in sprejetih aneksih ter v Pogodbi o izvajanju programa zdravstvenih storitev za pogodbeno leto med naročnikom in ZZZS, izvajalec pa je te spremembe dolžan izvajati.

Izvajalec je dolžan pravilno obračunati in zagotoviti vso dokumentacijo za pravilen obračun do ZZZS.

## POGOJI URESNIČEVANJA POGODBENIH OBVEZNOSTI

1. **člen**

Za sanitetne prevoze dializnih pacientov izvajalec lahko organizira prevoze več bolnikov hkrati (do števila registriranih sedežev v vozilu), v kolikor je to mogoče, glede na njihovo bivališče in čas prevoza tako, da bo pripeljal bolnika na dializo 60 minut pred začetkom dialize in ga praviloma odpeljal do 60 minut po zaključku dialize. Izvajalec se obvezuje, da bo posredoval razpored prevozov dializnih pacientov na in iz dialize in vse druge razpoložljive podatke v zvezi z izvajanjem prevozov v dogovorjeni obliki, kot in kadar jih bo zahteval naročnik.

1. **člen**

Pogodbeno dogovorjena cena se usklajuje skladno s spremembo cen, ki jih za to vrstne storitve Zavod za zdravstveno zavarovanje Slovenije (ZZZS) priznava naročniku. Če ZZZS spremeni cene, se v enakem razmerju spremeni tudi pogodbena cena.

1. **člen**

Izvajalec bo izstavljal račune za opravljene prevoze najkasneje v roku 5 dni po preteku meseca zbirno za pretekli mesec. Naročnik bo račun poravnal v 30 dneh od pravilno izstavljenega računa oziroma v zakonskem roku, veljavnim na dan prejema računa, na transakcijski račun izvajalca storitev: št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki\_\_\_\_\_\_\_\_\_\_\_\_\_\_\_\_ oziroma v zakonsko določenem roku veljavnim na dan prejema računa.

V primeru zamude s plačilom lahko izvajalec zaračuna zakonske zamudne obresti.

1. **člen**

Ker so pacienti, potrebni prevoza, lahko tudi težji bolniki, bo izvajalec poskrbel za varen in čim manj obremenjujoč prevoz.

Po potrebi bo izvajalec pomagal vse dotlej, dokler pacienta ne prevzame zdravstveno osebje. Enako bo ukrepal po opravljenem zdravljenju oziroma prevozu bolnikov do njihovih bivališč.

1. **člen**

V primeru okvare vozila med vožnjo, mora izvajalec izvršiti zamenjavo vozila na lastne stroške.

Če nastopijo primeri višje sile oziroma okoliščine, na katere izvajalec ne more vplivati, pa te povzročijo zamudo oziroma izpad vozila, se izvajalec obvezuje, da ukrene vse, kar okoliščine dopuščajo, da pacienti ne bi bili prikrajšani za potrebno zdravstveno pomoč.

## VARNOST OSEBNIH PODATKOV

1. **člen**

Izvajalec se obvezuje varovati osebne podatke, s katerimi se seznani pri izvajanju te pogodbe, v skladu z Zakonom o varstvu osebnih podatkov in internim pravilnikom naročnika. Obveznost varovanja osebnih podatkov bolnikov zavezuje izvajalca ves čas trajanja pogodbe kot tudi po prenehanju veljavnosti te pogodbe. Pogodba o obdelavi osebnih podatkov je priloga k tej pogodbi.

## PROTIKORUPCIJSKA KLAVZULA IN RAZVEZNI POGOJ

1. **člen**

Upoštevaje določbe 14. člena ZIntPK (Ur.l.RS št. 45/10) je nična vsaka pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla
* za sklenitev posla pod ugodnejšimi pogoji
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

1. **člen**

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1. da izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2. da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;

3. da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj dve kršitvi v zvezi s:

- plačilom za delo,

- delovnim časom,

- počitki,

- opravljanjem dela na podlagi pogodb civilnega prava kljub obstoju elementov delovnega razmerja ali

- v zvezi z zaposlovanjem na črno,

za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Če je izvajalec ali njegov podizvajalec pravna oseba, s sedežem v drugi državi članici ali tretji državi mora izvajalec zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena. (ta odstavek v pogodbi ostane če je izvajalec/podizvajalec s sedežem izven Slovenije oziroma ostane v delu, ki se nanaša na podizvajalce)

1. **člen**

V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih dni po prejemu obvestila iz prejšnjega odstavka zamenja podizvajalca v skladu s 94. členom Zakona o javnem naročanju (Uradni list RS, št. 91/15 in 14/18; ZJN-3) in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

1. **člen**

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 14. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

## POGODBENE KAZNI IN ZAVAROVANJE

1. **člen**

Naročnik si pridržuje pravico od izvajalca izterjati zneske, ki bi jih zaradi nepravilnega obračunavanja storitev po tej po pogodbi ali zaradi nepravilno izpolnjenih nalogov od naročnika izterjala ZZZS, na osnovi opravljenega nadzora pri naročniku, vključno s pogodbeno kaznijo.

V primeru, da se kršitev iz prvega odstavka tega člena ponovi več kot dvakrat, lahko naročnik odstopi od te pogodbe in zahteva od izvajalca povrnitev škode, ki bi nastala iz tega naslova. Naročnik bo zagotavljal izvajalca kopije določb ZZZS, ki opredeljujejo pogodbene kazni.

1. **člen**

Izvajalec je dolžan plačati naročniku pogodbeno kazen v primeru neizpolnjevanja obveznosti iz tega pogodbe in sicer, če:

* omogoči uveljavljanje pravic bolnikom v breme naročnika, ki jim po predpisih ne pripadajo, ali jim te pravice neupravičeno omeji;
* obračuna prevoze, za katere se ugotovi, da niso bili opravljeni;
* obračuna prevoze, za katere se ugotovi, da jih naročnik predhodno ni potrdil.

V primeru neizpolnjevanja obveznosti iz prejšnjega odstavka znaša pogodbena kazen:

* trikratno vrednost storitve, ki jo je izvajalec omogočil ali omejil bolniku v nasprotju s predpisi,
* desetkratno vrednost obračunanih prevozov te pogodbe.

## KONČNE DOLOČBE

1. **člen**

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od pogodbenih določb je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh strank. V kolikor sporazum med strankama ne bi bil mogoč, se dogovorita, da bo o sporih odločalo stvarno pristojno sodišče v Ljubljani.

1. **člen**

Skrbnik pogodbe za naročnika je: ……………………………………………

Skrbnik pogodbe za izvajalca je: ……………………………………………

1. **člen**

Pogodba je sestavljena v 2 (dveh) enakih izvodih. Vsaka pogodbena stranka prejme po 1 (en) izvod.

Pogodba začne veljati z dnem podpisa zadnje od pogodbenih strank in predložitve garancije za dobro izvedbo pogodbenih del (podpisana in žigosana menica z menično izjavo).

Kamnik, \_\_\_\_\_\_\_\_\_\_\_ (Kraj), \_\_\_\_\_\_\_\_\_\_\_\_\_\_\_\_\_\_

Naročnik: Izvajalec:

Zdravstveni dom dr. Julija Polca

Kamnik

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(podpis direktor in žig) (podpis zakonitega zastopnika in žig)

**Priloga:**

* Menica in menična izjava s pooblastilom za izpolnitev in unovčenje menice za dobro izvedbo pogodbenih obveznosti.