Datum: 22.2.2023

Številka: JN\_2/2023

**NAVODILA PONUDNIKOM ZA PRIPRAVO PONUDBE**

**SANITETNI IN NENUJNI REŠEVALNI PREVOZI**

**Interna oznaka naročnika: JN\_2/2023**

**Odprti postopek**

KAZALO

[1. NAROČNIK 4](#_Toc116380600)

[2. OZNAKA IN PREDMET JAVNEGA NAROČILA 4](#_Toc116380601)

[3. NAČIN ODDAJE JAVNEGA NAROČILA 4](#_Toc116380602)

[4. ROK IN NAČIN PREDLOŽITVE PONUDBE 4](#_Toc116380603)

[5. ČAS IN KRAJ ODPIRANJA PONUDB 6](#_Toc116380604)

[6. PRAVNA PODLAGA 6](#_Toc116380605)

[7. TEMELJNA PRAVILA ZA DOSTOP, OBVESTILA IN POJASNILA V ZVEZI Z RAZPISNO DOKUMENTACIJO 6](#_Toc116380606)

[7.1 Dostop do razpisne dokumentacije 6](#_Toc116380607)

[7.2 Obvestila in pojasnila v zvezi z razpisno dokumentacijo 6](#_Toc116380608)

[8. UGOTAVLJANJE SPOSOBNOSTI 7](#_Toc116380609)

[8.1 Ugotavljanje sposobnosti za sodelovanje v postopku oddaje javnega naročila in dokazila 7](#_Toc116380610)

[8.1.1 Razlogi za izključitev 7](#_Toc116380611)

[8.1.2 Drugi razlogi za izključitev 9](#_Toc116380612)

[8.1.3 Pogoji za sodelovanje glede ustreznosti za opravljanje poklicne dejavnosti 10](#_Toc116380613)

[8.1.4 Tehnična in strokovna sposobnost 10](#_Toc116380614)

[9. MERILA 10](#_Toc116380615)

[10. PONUDBA 13](#_Toc116380616)

[10.1 Ponudbena dokumentacija 13](#_Toc116380617)

[10.2 Sestavljanje ponudbe 14](#_Toc116380618)

[10.2.1 Dokazila o izpolnjevanju zahtev iz tehničnih specifikacij 14](#_Toc116380619)

[10.2.2 Obrazec »ESPD« za vse gospodarske subjekte 14](#_Toc116380620)

[10.2.3 Obrazci »Izjave« 14](#_Toc116380621)

[10.2.4 Obrazec »Predračun« 14](#_Toc116380622)

[10.3 Druga določila za pripravo ponudbe 15](#_Toc116380623)

[10.3.1 Skupna ponudba 15](#_Toc116380624)

[10.3.2 Ponudba s podizvajalci 15](#_Toc116380625)

[10.3.3 Variantne ponudbe 17](#_Toc116380626)

[10.3.4 Jezik ponudbe 17](#_Toc116380627)

[10.3.5 Priprava in oddaja ponudbe v sistemu e-JN 17](#_Toc116380628)

[10.3.6 Veljavnost ponudbe 18](#_Toc116380629)

[10.3.7 Stroški ponudbe 18](#_Toc116380630)

[10.3.8 Protikorupcijsko določilo 18](#_Toc116380631)

[11. OBVESTILO O ODLOČITVI O ODDAJI NAROČILA 18](#_Toc116380632)

[12. ODSTOP OD IZVEDBE JAVNEGA NAROČILA 18](#_Toc116380633)

[13. POGODBA 18](#_Toc116380634)

[14. PRAVNO VARSTVO 19](#_Toc116380635)

# NAROČNIK

To naročilo izvaja:

**ZDRAVSTVENI DOM DR.JULIJA POLCA**

**Novi trg 26**

**1241 Kamnik**

(v nadaljevanju: naročnik)

Naročnik vabi vse zainteresirane ponudnike, da predložijo ponudbo, skladno z zahtevami iz razpisne dokumentacije.

# OZNAKA IN PREDMET JAVNEGA NAROČILA

Oznaka: **JN\_2/2023**

Predmet javnega naročila so storitve **SANITETNI IN NENUJNI REŠEVALNI PREVOZI**

Predmet naročila je del izvajanja javne zdravstvene službe sanitetni prevozi in nenujni reševalni prevozi s spremstvom, kot je opredeljena s Pravilnikom o prevozih pacientov (Uradni list RS, št. 107/09, 31/10 in 81/15, v nadaljevanju: Pravilnik) in Pravilnikom o oznakah in opremi vozil, s katerimi se opravljajo prevozi v cestnem prometu (Uradni list RS, št. 1/08, 78/08 in 1/09).

Storitve prevozov se oddajajo **za obdobje 4 (leta)** in **sicer od 01.05.2023 do 30.04.2027**

Naročnik bo z izbranim ponudnikom sklenil pogodbo o sanitetnih in nenujnih reševalnih prevozih.

# NAČIN ODDAJE JAVNEGA NAROČILA

Za oddajo predmetnega naročila se v skladu s 40. členom Zakona o javnem naročanju (Uradni list RS, št. 91/15 s spremembami; v nadaljevanju ZJN-3) izvede odprti postopek.

Naročnik bo na podlagi pogojev in meril določenih v razpisni dokumentaciji, izbral ponudnika, s katerim bo sklenil pogodbo.

# ROK IN NAČIN PREDLOŽITVE PONUDBE

Ponudba se šteje za pravočasno oddano, če jo naročnik prejme preko sistema e-JN <https://ejn.gov.si> **najkasneje do** **17.04.2023****do 9.00** **ure**. Za oddano ponudbo se šteje ponudba, ki je v sistemu e-JN označena s statusom »ODDANA«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Ponudniki morajo ponudbe predložiti v informacijski sistem e-JN (v nadaljevanju: sistem e-JN) na spletnem naslovu <https://ejn.gov.si>, v skladu s točko 3 dokumenta Navodila za uporabo informacijskega sistema e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu <https://ejn.gov.si>.

Ponudnik se mora pred oddajo ponudbe registrirati na spletnem naslovu <https://ejn.gov.si>, v skladu z Navodili za uporabo e-JN. Če je ponudnik že registriran v sistem e-JN, se v aplikacijo prijavi na istem naslovu.

Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudnike opozarjamo, da poskrbijo za pravilno umestitev ponudbenih dokumentov pri oddaji ponudbe. Ponudbeni predračun je javno viden po poteku roka za predložitev ponudb, ostala dokumentacija (»Druge priloge«) pa je vidna samo naročniku.

Ponudnik lahko v sistem e-JN v razdelek »Predračun« naloži le \*.pdf obliko datoteke, v razdelek »ESPD – ponudnik« \*.xml obliko datoteke, v ostale razdelke pa lahko naloži dokumente vseh formatov.

**Sistem e-JN omogoča naložitev datotek v velikosti posameznega dokumenta do 100 MB in v skupni velikosti vseh dokumentov največ 150 MB.**

Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku **»Zapisnik o odpiranju ponudb«.**

Če informacijski sistem e-JN za prejem prijav ali ponudb, ne deluje na način, ki omogoča oddajo prijav ali ponudb, naročnik podaljša rok za oddajo in odpiranje prijav ali ponudb za najmanj dva delovna dneva v primeru postopka oddaje naročila male vrednosti oziroma za najmanj pet delovnih dni v primeru drugih postopkov za oddajo naročila iz 39. člena tega zakona, če so izpolnjeni vsi naslednji pogoji:

* elektronsko komunikacijsko sredstvo, ki ga uporablja naročnik, ne deluje v zadnjih 60 minutah pred iztekom roka, ki je določen za oddajo prijav ali ponudb;
* **kandidat ali ponudnik naročnika o tem nemudoma obvesti, vendar najpozneje 30 minut po roku za oddajo prijav ali ponudb;**
* upravitelj elektronskega komunikacijskega sredstva, ki ga uporablja naročnik, nedelovanje potrdi naročniku;
* kandidatu ali ponudniku ni uspelo oddati prijave oziroma ponudbe;
* odpiranje prejetih prijav ali ponudb se še ni izvedlo.

# ČAS IN KRAJ ODPIRANJA PONUDB

Odpiranje ponudb bo potekalo avtomatično v sistemu e-JN **dne 17.04.2023** in se bo začelo **ob 10.00 uri** na spletnem naslovu <https://ejn.gov.si>.

Odpiranje poteka tako, da sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, skupni ponudbeni vrednosti ponudbe ter omogoči dostop do dokumenta, ki ga ponudnik naloži v sistem e-JN pod razdelek »Skupna ponudbena cena«, v del »Predračun«.

# PRAVNA PODLAGA

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

Naročnik ugotavlja, da so storitve izvajanja prevozov pacientov zdravstvene storitve, ki so umeščene v seznam SOCIALNIH IN DRUGIH POSEBNIH STORITEV (Priloga XIV Direktive 2014/24/EU in Priloga XVII Direktive 2014/25/EU) in sicer gre za storitve s CPV kodo 85143000 - Storitve rešilnih avtomobilov. Umestitev prevozov pacientov v področje storitev s to CPV kodo je utemeljena, ker morajo biti prevozi pacientov organizirani skladno s Pravilnikom o prevozih pacientov (Uradni list RS, št. 107/09, 31/10 in 81/15).

# TEMELJNA PRAVILA ZA DOSTOP, OBVESTILA IN POJASNILA V ZVEZI Z RAZPISNO DOKUMENTACIJO

## Dostop do razpisne dokumentacije

Razpisno dokumentacijo lahko ponudniki dobijo na portalu javnih naročil.

Dostop do razpisne dokumentacije je brezplačen.

## Obvestila in pojasnila v zvezi z razpisno dokumentacijo

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko portala javnih naročil. Vsa vprašanja, ki jih naročniku posredujejo ponudniki morajo biti postavljena v slovenskem jeziku.

Naročnik bo preko Portala javnih naročil posredoval dodatna pojasnila v zvezi z razpisno dokumentacijo najpozneje **šest (6) dni pred iztekom roka za oddajo ponudb**, pod pogojem, da je bila zahteva posredovana pravočasno. Za pravočasno bo štela vsaka zahteva za dodatno pojasnilo, ki jo bo naročnik prejel v roku, ki ga je navedel v objavi na portalu JN.

Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu s 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

# UGOTAVLJANJE SPOSOBNOSTI

## Ugotavljanje sposobnosti za sodelovanje v postopku oddaje javnega naročila in dokazila

Ponudnik mora izpolnjevati vse v tej točki navedene pogoje. Za dokazovanje izpolnjevanja pogojev mora ponudnik priložiti dokazila, kot so navedena za vsakim zahtevanim pogojem.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ESPD, ki predstavlja lastno izjavo, kot predhodni dokaz v zvezi s točkami 8.1.1 do 8.1.5 teh navodil.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter v predmetnem obrazcu podati soglasje, da dokazila pridobi naročnik.

Naročnik bo razloge za izključitev in pogoje za sodelovanje obravnaval skladno s 75., 76. in 77. členom ZJN-3.

Naročnik bo pred oddajo javnega naročila od ponudnika, katerega ponudbo bo preverjal, zahteval, da predloži vsa dokazila ali del dokazil v zvezi z navedbami v ESPD kot dokaz neobstoja razlogov za izključitev iz točke 8.1.1 in 8.1.2. teh navodil in kot dokaz izpolnjevanja pogojev za sodelovanje iz točk 8.1.3. do 8.1.4 teh navodil. Podatke, ki se vodijo v uradnih evidencah, in ponudnik za njih ne bo predložil dokazila sam, bo naročnik preveril v uradni evidenci.

Gospodarski subjekt lahko dokazila o neobstoju razlogov za izključitev iz točke 8.1.1 in 8.1.2. teh navodil in dokazila o izpolnjevanju pogojev za sodelovanje iz točk 8.1.3 do 8.1.4 teh navodil predloži tudi sam. Naročnik si pridržuje pravico do preveritve verodostojnosti predloženih dokazil pri podpisniku le-teh.

V kolikor ponudnik nima sedeža v Republiki Sloveniji in ne more pridobiti in predložiti zahtevnih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Za skupne ponudbe in ponudbe s podizvajalci je potrebno upoštevati še točki 10.3.1 (Skupna ponudba) in 10.3.2 (Ponudba s podizvajalci) teh navodil.

### Razlogi za izključitev

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj iz prvega odstavka 75. člena ZJN-3.

V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

DOKAZILA:

Izpolnjen **obrazec** ESPD (v »Del III: Razlogi za izključitev, Oddelek A: Razlogi, povezani s kazenskimi obsodbami«) za vse gospodarske subjekte v ponudbi

**Naročnik bo, pred oddajo javnega naročila, od ponudnika, kateremu se je odločil oddati predmetno naročilo**, na podlagi pooblastila za pridobitev podatkov iz kazenske evidence (obr. - K1 in obr.- K2 (za vse osebe, ki so članice upravnega, vodstvenega ali nadzornega organa gospodarskega subjekta ali ki imajo pooblastila za njegovo zastopanje ali odločanje ali nadzor v njem) pridobil podatke iz kazenske evidence.

Ponudnik lahko potrdila iz Kazenske evidence priloži sam. Tako predložena potrdila ne smejo biti starejša od 4 mesecev od roka za oddajo ponudbe.

1. Gospodarski subjekt mora na dan oddaje ponudbe izpolnjevati obvezne dajatve ali druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, oziroma vrednost neplačanih zapadlih obveznosti na dan oddaje ponudbe ali prijave ne znaša 50 EUR ali več. Gospodarski subjekt mora imeti na dan oddaje ponudbe predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.

DOKAZILO:

Izpolnjen **obrazec ESPD** (v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi

1. Gospodarski subjekt na dan, ko poteče rok za oddajo ponudb ne sme biti uvrščen v evidenco gospodarskih subjektov z izrečenimi stranskimi sankcijami izločitve iz postopkov javnega naročanja iz a) točke četrtega odstavka 75. člena ZJN-3.

DOKAZILA:

Izpolnjen **obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi

1. Gospodarskemu subjektu v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ni ugotovil najmanj dveh kršitev v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V kolikor je gospodarski subjekt v položaju iz zgornjega odstavka, lahko naročniku v skladu s Sklepom Ustavnega sodišča RS št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

DOKAZILA:

Izpolnjen **obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«)za vse gospodarske subjekte v ponudbi. V koliko je vaš odgovor v tem primeru DA, in uveljavljate popravni mehanizem, v polje »Opišite jih« napišete kršitve in ukrepe, s katerimi lahko dokažete svojo zanesljivost kljub obstoju razlogov za izključitev.

Naročnik bo v skladu z osmim odstavkom 75. člena ZJN-3 iz postopka javnega naročanja kadar koli v postopku izključil gospodarski subjekt, če se izkaže, da je pred ali med postopkom javnega naročanja za subjekt glede na storjena ali neizvedena dejanja v enem od položajev iz te točke navodil.

### Drugi razlogi za izključitev

Naročnik bo iz sodelovanja v postopku javnega naročanja izključil gospodarski subjekt tudi v naslednjih primerih:

1. če je gospodarski subjekt v stečaju ali v postopku zaradi insolventnosti; če ima gospodarski subjekt dogovor z upniki, če je gospodarski subjekt v položaju podobnem stečaju, ki nastane zaradi podobnega postopka v skladu z nacionalnimi zakoni in predpisi, ali če s sredstvi upravlja stečajni upravitelj in če so poslovne dejavnosti začasno ustavljene. (točka b, 6. odstavek 75. člena ZJN-3);
2. zaradi hujše kršitve poklicnih pravil, če je gospodarski subjekt zagrešil hujšo kršitev poklicnih pravil;

Če lahko naročnik z ustreznimi sredstvi dokaže, da je gospodarski subjekt zagrešil hujšo kršitev poklicnih pravil, s čimer je omajana njegova integriteta; (točka c, 6. odstavek 75. člena ZJN-3);

1. zaradi dogovora z upniki;

Če lahko naročnik upravičeno sklepa, da je gospodarski subjekt z drugimi gospodarskimi subjekti sklenil dogovor, katerega cilj ali učinek je preprečevati, omejevati ali izkrivljati konkurenco. Šteje se, da je sklepanje naročnika iz prejšnjega stavka upravičeno, če organ, pristojen za varstvo konkurence, na podlagi prijave naročnika v 15 dneh naročniku sporoči, da bo uvedel postopek ugotavljanja kršitev; (točka č, 6 odstavek 75. člena ZJN-3);

1. zaradi dogovora z drugimi gospodarskimi subjekti z namenom izkrivljanja konkurence, zaradi nasprotja interesov zaradi ponudnikovega sodelovanja v postopku oddaje javnega naročila;

Če nasprotja interesov iz tretjega odstavka 91. Člena ZJN-3 ni mogoče učinkovito odpraviti z drugimi, blažjimi ukrepi ; (točka d, 6 odstavek 75. člena ZJN-3);

1. zaradi nasprotja interesov zaradi ponudnikovega sodelovanja v postopku oddaje javnega naročila;

Če izkrivlja konkurence zaradi predhodnega sodelovanja gospodarskih subjektov pri pripravi postopka javnega naročanja v skladu s 65. členom tega zakona ni mogoče učinkovito odpraviti z drugimi, blažjimi ukrepi;

1. zaradi neposrednega ali posrednega sodelovanja pri pripravi tega postopka oddaje javnega naročila;
2. zaradi predčasne odpovedi pogodbe, odškodnine ali druge primerljiva sankcije
3. naročnik bo izločil ponudnika, če je gospodarski subjekt kriv dajanja resnih zavajajočih razlag pri dajanju informacij, zahtevanih zaradi preverjanja obstoječega razloga za izključitev ali izpolnjevanja pogojev za sodelovanje, ali če ni razkril teh informacij ali če ne more predložiti dokazil, ki se zahtevajo v skladu z 79. členom ZJN-3. Prav tako bo naročnik izločil gospodarski subjekt, če je le ta poskusil neupravičeno vplivati na odločanje naročnika ali pridobiti zaupna informacije, zaradi katerih bi lahko imel neupravičeno prednost v postopku javnega naročanja ali iz malomarnosti predložiti zavajajoče informacije, ki bi lahko pomembno vplivale na odločitev o izključiti, izboru ali oddaji javnega naročila; (točka g in h, 6 odstavek 75. člena ZJN-3);

DOKAZILA:

Izpolnjen **obrazec ESPD** (v »Del III: Razlogi za izključitev, Oddelek C: Razlogi, povezani z insolventnostjo, nasprotjem interesov ali kršitvijo poklicnih pravil«)za vse gospodarske subjekte v ponudbi.

Pogoj mora izpolnjevati vsak gospodarski subjekt, ki bo vključen v izvedbo javnega naročila, razen podizvajalci. Ponudnik potrdi izpolnitev pogoja s predložitvijo ESPD obrazca.

### Pogoji za sodelovanje glede ustreznosti za opravljanje poklicne dejavnosti

1. Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

DOKAZILA:

Izpolnjen **obrazec ESPD** (v »Del IV: Pogoji za sodelovanje, Oddelek A: Ustreznost, Vpis v ustrezen poklicni register ALI Vpis v poslovni register«) s strani vseh gospodarskih subjektov v ponudbi**.**

ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od ponudnika zahteval predložitev kopije vpisa v enega od poklicnih ali poslovnih registrov ali drugega dokazila iz katerega bo razvidno izpolnjevanje pogoja. Ponudnik lahko že sam ustrezno dokazilo priloži k ponudbi.

### Tehnična in strokovna sposobnost

1. Ponudnik mora zagotavljati pogoje sanitetnih in nenujnih reševalnih prevozov, kot jih je naročnik opredelil v obrazcu tehnične zahteve.

* DOKAZILA:

Ponudnik naj predloži podpisan in žigosan obrazec tehnične zahteve, ter ustrezna dokazila o izpolnjevanju pogoja, ki jih naročnik zahteva.

# MERILA

Merilo za izbiro najugodnejše ponudbe je ekonomsko najbolj ugodna ponudba, in sicer se kot merilo uporabi največje skupno število točk glede na v nadaljevanju opredeljena merila:

1. Cena storitev
2. Standard voznega parka
3. Kadrovski viri
4. **Cena storitve po točki** (glede na veljavni cenik ZZZS z dne 01.02.2023, ki priznava izhodiščno ceno za nenujne reševalne prevoze s spremstvom v višini 1,22 EUR za točko, sanitetni prevoz na/z dialize v višini 0,68 EUR in za sanitetne prevoze v višini 0,56 EUR za točko). Naročnik kot dopustno ceno sprejema ponudbeno ceno posameznega prevoza **ki po merilu prejme najmanj točk, ponudbe z manjših popustom bo naročnik izločil iz ocenjevanja.**

**Cena nenujnih prevozov s spremstvom (upošteva se ponudba iz predračuna pod točko 1)**

|  |  |  |
| --- | --- | --- |
| **ZZZS priznana bruto cena EUR/točko** | **PONUDNIKOVA CENA V % ZZZS priznane bruto cene EUR/točko** | **TOČKE PRI MERILU** |
| 1,22 | 74 % priznane cene (26 % popust) | 10 |
| 1,22 | 73 % priznane cene (27% popust) | 20 |
| 1,22 | 72 % priznane cene (28 % popust) | 30 |
| 1,22 | 71 % priznane cene (29 % popust) | 40 |
| 1,22 | Za vsako dodatno zmanjšanje za 1 % | Dodatnih 10 točk |

**Cena sanitetnih prevozov na/z dialize: (upošteva se ponudba iz predračuna pod točko 2)**

|  |  |  |
| --- | --- | --- |
| **ZZZS priznana bruto cena EUR/točko** | **PONUDNIKOVA CENA V % ZZZS priznane bruto cene EUR/točko** | **TOČKE PRI MERILU** |
| 0,68 | 84 % priznane cene (16 % popust) | 10 |
| 0,68 | 83 % priznane cene (17 % popust) | 20 |
| 0,68 | 82 % priznane cene (18 % popust) | 30 |
| 0,68 | 81 % priznane cene (19 % popust) | 40 |
| 0,68 | Za vsako dodatno zmanjšanje za 1 % | Dodatnih 10 točk |

**Cena sanitetnih prevozov - ostali : (upošteva se ponudba iz predračuna pod točko 3)**

|  |  |  |
| --- | --- | --- |
| **ZZZS priznana bruto cena EUR/točko** | **PONUDNIKOVA CENA V % ZZZS priznane bruto cene EUR/točko** | **TOČKE PRI MERILU** |
| 0,56 | 84 % priznane cene (16 % popust) | 10 |
| 0,56 | 83 % priznane cene (17 % popust) | 20 |
| 0,56 | 82 % priznane cene (18 % popust) | 30 |
| 0,56 | 81 % priznane cene (19 % popust) | 40 |
| 0,56 | Za vsako dodatno zmanjšanje za 1 % | Dodatnih 10 točk |

1. **Standard voznega parka za nenujne reševalne prevoze (upošteva se ponudba iz predračuna pod točko 4)**

Točke se dodelijo ponudniku glede na število njegovih vozil, ki izpolnjujejo pogoje iz tega razpisa:

|  |  |
| --- | --- |
| Število reševalnih vozil starih do največ pet let | Točke |
| 5 vozil | 1 |
| 6 vozil | 3 |
| 7 vozil in več | 5 |

1. **Standard voznega parka za sanitetne prevoze (upošteva se ponudba iz predračuna**

**pod točko 5)**

Točke se dodelijo ponudniku glede na število njegovih vozil, ki izpolnjujejo pogoje iz tega razpisa:

|  |  |
| --- | --- |
| Število sanitetnih vozil starih do največ pet let | Točke |
| 5 vozil | 1 |
| 6 vozil | 3 |
| 7 vozil in več | 5 |

1. **Kadrovski viri za nenujne reševalne prevoze (upošteva se ponudba iz predračuna pod točko 6)**

Točke se ponudniku dodelijo glede na število oseb, po izobrazbi tehnikov zdravstvene nege, višjih zdravstvenih tehnikov ali diplomiranih zdravstvenikov oz. diplomiranih medicinskih sester ali zdravstvenih reševalcev, ki bodo za naročnika izvajali storitve:

|  |  |
| --- | --- |
| **Število oseb po zgornjih profilih** | **Točke** |
| 5 | 1 |
| 6 | 3 |
| 1. in več | 5 |

1. **Kadrovski viri za sanitetne prevoze (upošteva se ponudba iz predračuna pod točko 7)**

Točke se ponudniku dodelijo glede na število oseb ki izpolnjujejo pogoje za sanitetne prevoze:

|  |  |
| --- | --- |
| **Število oseb po zgornjih profilih** | **Točke** |
| 5 | 1 |
| 6 | 3 |
| 7 in več | 5 |

**št. točk pri nenujnih prevozih + št. točki pri sanitetnih prevozih + št. točk standard voznega parka +število točk za kadrovske vire za nenujne prevoze + število točk za kadrovske vire za sanitetne prevoze**

**= SKUPNO ŠT. TOČK**

Ponudnik, ki zbere največje število točk je najbolj ugodni ponudnik. V primeru, da bi dva ali več ponudnikov zbrala enako število točk, bo naročnik z žrebom, ki ni javen, izbral najbolj ugodnega ponudnika.

# PONUDBA

## Ponudbena dokumentacija

Ponudnik predloži izpolnjeno razpisno dokumentacijo. Ponudnik ne sme črtati, popravljati ali kako drugače spreminjati razpisne dokumentacije. Take spremembe se bodo štele za neobstoječe in se ne bodo upoštevale.

Ponudniki morajo v ponudbi predložiti pravilno izpolnjene razpisne obrazce, vzorce ter druge zahtevane dokumente.

Pri elektronski oddaji ponudbe se kot original štejejo tudi dokumenti, ki so podpisani (verificirani) z elektronskim podpisom (certifikatom).

Ponudba ne sme vsebovati nobenih sprememb in dodatkov, ki niso v skladu z razpisno dokumentacijo.

Ponudnik mora predložiti ponudbo na priloženih obrazcih:

Obr 3-1 Ponudbeni predračun

Obr 3\_2 tehnične zahteve

Obr 3 \_3 ponudba

Obr 3\_4 pooblastila za pridobivanje kazenske evidence

Obr 3\_5 lastništvo

Obr 3\_6 vzorec pogodbe

Obr 3\_7 vzorec menične izjave

**Dokazila** v zvezi z izpolnjevanjem zahtev iz tehničnih specifikacij iz točke 10.2.1 teh navodil.

Druga dokazila v zvezi z izpolnjevanjem zahtev iz razpisne dokumentacije

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

Naročnik lahko v postopku preverjanja ponudb od posameznega ponudnika kadarkoli zahteva, da mu predloži na vpogled original, ki ga lahko primerja s fotokopijo, predloženo v ponudbi oziroma zahteva predložitev dokazila, v zvezi z zahtevami iz razpisne dokumentacije, ki ni starejše od 30 dni pred dnevom odpiranja ponudb oziroma od drugega roka, posebej določenega v tej razpisni dokumentaciji. Ponudnik mora zahtevani dokument predložiti do roka, ki ga določi naročnik, v nasprotnem primeru bo naročnik ponudbo zavrnil.

Če država članica ali tretja država dokumentov in potrdil, ki se jih s to razpisno dokumentacijo zahtevajo, ne izdaja ali če ti ne zajemajo vseh primerov, ki so z razlogi za izključitev opredeljeni, jih je mogoče nadomestiti z zapriseženo izjavo, če ta v državi članici ali tretji državi ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt

Pri preverjanju sposobnosti gospodarskega subjekta bo naročnik postopal skladno z določili 77. člena ZJN-3.

Ponudnik v ponudbi priloži dokumente, ki so navedeni v tej točki. Po pregledu ponudb bo naročnik, v kolikor se bo pojavil dvom o resničnosti ponudnikovih izjav, najugodnejšega ponudnika pozval k predložitvi dokazil, kot je navedeno za posameznim zahtevanim pogojem oziroma razlogom za izključitev.

## Sestavljanje ponudbe

### Dokazila o izpolnjevanju zahtev iz tehničnih specifikacij

Predmet ponudbe mora izpolnjevati najmanj minimalne tehnične zahteve, navedene v tehnični specifikaciji, ki je sestavni del te razpisne dokumentacije.

### Obrazec »ESPD« za vse gospodarske subjekte

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v ESPD in/ali dokazila, ki ji predloži gospodarski subjekt, morajo biti veljavni.

Gospodarski subjekt naročnikov obrazec ESPD (datoteka XML) uvozi na spletni strani portala eJN: <https://ejn.gov.si/espd/> in vnese zahtevane podatke.

Navodila za izponjevanje so dosegljiva na naslovu <https://ejn.gov.si/sistem/usmeritve-in-navodila/navodila-in-obrazci.html>

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci) in sicer v pdf formatu in xml formatu.

### Obrazci »Izjave«

Obrazce in dokazila ponudnik naloži v razdelek »Dokumenti«, del »Ostale priloge«.

### Obrazec »Predračun«

Ponudnik izpolni obrazec obr-B1 Ponudbeni predračun, v katerega vpiše % (procent) priznane cene vrednosti točke ZZZS.

Ponudnik ne sme spreminjati vsebine predračuna.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

Ponudnik v sistem e-JN v razdelek »Skupna ponudbena vrednost« v zato namenjen prostor vpiše skupni ponudbeni znesek brez davka v EUR in znesek davka v EUR. Znesek skupaj z davkom v EUR se izračuna samodejno. V del »Predračun« naloži izpolnjen obrazec »Povzetek predračuna (rekapitulacija)« v obliki word, excel ali pdf, obrazec »Predračun« pa naloži v razdelek »Dokumenti«, del »Ostale priloge«. »Skupna ponudbena vrednost«, ki bo vpisana v istoimenski razdelek in dokument, ki bo naložen kot predračun v del »Predračun«, bosta razvidna in dostopna na javnem odpiranju ponudb.

V primeru razhajanj med podatki navedenimi v razdelku »Skupna ponudbena vrednost«, podatki v Povzetku predračuna (rekapitulaciji) - naloženim v razdelek »Skupna ponudbena vrednost«, del »Predračun«, in celotnim Predračunom - naloženim v razdelek »Dokumenti«, del »Ostale priloge«, kot veljavni štejejo podatki v dokumentu, ki je predložen v razdelku »Dokumenti«, del »Ostale priloge«

## Druga določila za pripravo ponudbe

### Skupna ponudba

Skupna ponudba je ponudba, v kateri enakopravno nastopa več ponudnikov skupaj.

Ponudbo lahko predloži skupina ponudnikov, ki **mora priložiti ustrezni akt o skupni izvedbi naročila** (na primer pogodbo o sodelovanju), v katerem so natančno opredeljene naloge in odgovornost posameznih ponudnikov za izvedbo naročila ter poslovodeči partner. Omenjeni pravni akt o skupnem nastopu mora biti veljaven celoten čas trajanja ponudbe in v primeru izbire, tudi časa trajanja pogodbe.

Iz akta o skupnem nastopanju mora nedvoumno biti razvidno najmanj naslednje:

* imenovanje nosilca posla pri izvedbi javnega naročila,
* pooblastilo nosilcu posla in odgovorni osebi za podpis ponudbe ter podpis pogodbe,
* obseg storitev, ki jih bo opravil posamezni ponudnik in njihove odgovornosti,
* izjava, da so vsi ponudniki v skupni ponudbi seznanjeni z razpisno dokumentacijo in razpisnimi pogoji ter merili za dodelitev javnega naročila in da z njimi v celoti soglašajo,
* izjava, da so vsi ponudniki seznanjeni s plačilnimi pogoji iz razpisne dokumentacije in
* navedba, da vsi ponudniki v skupni ponudbi odgovarjajo naročniku neomejeno solidarno.

**Pri nobenem od ponudnikov v skupni ponudbi ne sme biti podan kateri izmed razlogov za izključitev iz točke 8.1.1. in 8.1.2., vsi ponudniki v skupni ponudbi pa morajo izpolnjevati pogoje glede ustreznosti za opravljanje poklicne dejavnosti ter glede ekonomskega in finančnega položaja ponudnika iz teh navodil.** Zahteve in pogoji za priznanje za tehnično in strokovno sposobnost ponudnika se lahko seštevajo, kar omogoča, da vsi ponudniki skupaj izpolnijo zahteve in pogoje iz teh navodil (podrobneje je način izpeljevanja obrazložen pri zahtevah o izpolnjevanju posameznega pogoja).

V kolikor je javno naročilo v izvajanje oddano ponudnikom, ki so oddali skupno ponudbo, menjava članov skupine tekom izvajanja pogodbe ni mogoča. V kolikor kateri od članov skupine želi prenehati z izvajanjem javnega naročila oz. če je zoper katerega od članov skupine uveden postopek, namen katerega je prenehanje poslovanja, bo naročnik odpovedal pogodbo o izvedbi javnega naročila.

### Ponudba s podizvajalci

Ponudnik lahko del javnega naročila odda v podizvajanje.

Ponudba s podizvajalci je ponudba, pri kateri glavni ponudnik sodeluje skupaj s podizvajalci. Podizvajalec je gospodarski subjekt, ki je pravna ali fizična oseba in za ponudnika, s katerim je naročnik po tem zakonu sklenil pogodbo o izvedbi javnega naročila ali okvirni sporazum, dobavlja blago ali izvaja storitev oziroma gradnjo, ki je neposredno povezana s predmetom javnega naročila. Glavni ponudnik v celoti odgovarja za izvedbo prevzetega naročila in za delo podizvajalcev ne glede na število podizvajalcev.

Ponudnik, ki nastopa s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* navesti kontaktne podatke in zakonite zastopnike predlaganih podizvajalcev,
* priložiti zahtevo podizvajalca za neposredno plačilo, če podizvajalec to zahteva (uporabite lahko obrazec S1 Zahteva podizvajalca za neposredno plačilo).

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, in tudi, če zanj obstajajo razlogi za izključitev iz šestega odstavka 75. člena ZJN-3.

Glavni izvajalec mora med izvajanjem javnega naročila naročnika obvestiti o morebitnih spremembah informacij iz tretjega odstavka in poslati informacije o novih podizvajalcih, ki jih namerava naknadno vključiti v izvajanje takšnih gradenj ali storitev, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz druge, tretje in četrte alineje tretjega odstavka. Poleg navedenega pa mora predložiti še:

* svojo izjavo, da je poravnal vse nesporne obveznosti prvotnemu podizvajalcu, če je bil le-ta zamenjan,
* pooblastilo za plačilo opravljenih in prevzetih del oziroma dobav neposredno novemu podizvajalcu,
* soglasje novega podizvajalca k neposrednemu plačilu, če je ta neposredno plačilo zahteval (uporabite lahko obrazec S1).

Če ponudnik izpolnjevanje katerega od pogojev dokazuje skupaj s katerim od podizvajalcev, kasneje pa želi takšnega podizvajalca zamenjati, mora takšen ponudnik zagotoviti, da sam izpolnjuje konkretni pogoj.

Naročnik bo zavrnil predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila, in sicer v desetih dneh od prejema predloga.

Le če podizvajalec, skladno z ZJN-3, zahteva neposredno plačilo, bo naročnik izvajal neposredna plačila. Glavni izvajalec mora v tem primeru v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu in svojemu računu ali situaciji priložiti račun ali situacijo podizvajalca, ki ga je predhodno potrdil, podizvajalec pa mora predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika.

Če neposredno plačilo podizvajalcu ni obvezno, mora glavni izvajalec najpozneje v 60 dneh od plačila končnega računa oziroma situacije poslati naročniku svojo pisno izjavo in pisno izjavo podizvajalca, da je podizvajalec prejel plačilo za izvedena dela.

Navedeno se smiselno uporablja tudi za podizvajalce podizvajalcev glavnega izvajalca ali nadaljnje podizvajalce v podizvajalski verigi.

Izbrani ponudnik, ki bo izvajal naročilo z enim ali več podizvajalci, mora imeti ob sklenitvi pogodbe z naročnikom ali med njenim izvajanjem, sklenjene pogodbe s podizvajalci. Podizvajalec mora naročniku posredovati kopijo pogodbe, ki jo je sklenil s svojim naročnikom (ponudnikom), v petih dneh po sklenitvi pogodbe.

Naročnik bo nemudoma po prejemu kopije pogodbe preveril ali ta vsebuje vse zahteve in ali je podizvajalec zahteval neposredno plačilo. Če je podizvajalec neposredno plačilo zahteval, mora biti priloženo še soglasje podizvajalca, na podlagi katerega naročnik namesto ponudnika poravna podizvajalčevo terjatev do ponudnika.

V primeru izvedbe naročila s podizvajalci je obvezna sestavina pogodbe o izvedbi javnega naročila:

- vsaka vrsta del, ki jih bo izvedel, in vsaka vrsta blaga, ki ga bo dobavil, podizvajalec,

- podatki o podizvajalcu/ih (naziv, polni naslov, matična številka, davčna številka in transakcijski račun),

- predmet, količina, vrednost, kraj in rok izvedbe teh del,

- ter pozitivno referenco, če je v zadnjih petih letih izvajal dela v kateri koli organizacijski enoti naročnika in

- če so podizvajalci zahtevali neposredno plačilo, tudi pooblastilo naročniku, da na podlagi potrjenega računa oziroma situacije neposredno plačuje podizvajalcem.

Ponudnik mora svojemu računu obvezno priložiti račune podizvajalcev, ki jih je predhodno potrdil.

Če glavni izvajalec ne ravna skladno s 94. členom ZJN-3 oziroma z zahtevami, navedenimi zgoraj, naročnik Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3.

### Variantne ponudbe

Variantne ponudbe niso dopuščene.

### Jezik ponudbe

Ponudba mora biti v celoti izdelana v slovenskem jeziku. Dokumenti, potrdila, dokazila in podobno, so lahko v angleškem jeziku. Na poziv naročnika bo ponudnik v roku pet delovnih dni od prejema poziva dolžan dostaviti slovenski prevod. V primeru, da ponudnik naročniku v zahtevanem roku ne bo dostavil slovenskega prevoda bo naročnik tako ponudbo v skladu z petim odstavkom 89.člena ZJN-3 izločil iz ocenjevanja.

V slovenskem jeziku morajo biti postavljena tudi vsa vprašanja, ki jih naročniku posredujejo ponudniki.

### Priprava in oddaja ponudbe v sistemu e-JN

Ponudnik ponudbeno dokumentacijo odda na način, da po registraciji oziroma prijavi v sistem e-JN na naslovu: <https://ejn.gov.si> pri predmetnem javnem naročilu izbere opcijo »Sodeluj na javnem naročilu«, s čimer se odpre stran za pripravo ponudbe. Po vnosu podatkov in dokumentov, podatke in dokumentacijo shrani v sistemu in jo odda tako, da se s klikom na gumb »Oddaj ponudbo« odpre okno, v katerem gospodarski subjekt, ki oddaja ponudbo, s potrditvijo seznanitve s splošnimi pogoji le-te sprejme in s klikom na gumb »Oddaj« ponudbo odda.

Podrobna navodila v zvezi z načinom priprave in oddaje ponudbe so navedena v Navodilih za uporabo e-JN, ki so del te razpisne dokumentacije in objavljena na spletnem naslovu [https://ejn.gov.si](https://ejn.gov.si/).

### Veljavnost ponudbe

Rok, do katerega morajo biti ponudbe veljavne**: 3 mesece** od dneva oddaje ponudbe.

V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb za določeno dodatno obdobje.

### Stroški ponudbe

Vse stroške, povezane s pripravo in predložitvijo ponudbe, nosi ponudnik.

### Protikorupcijsko določilo

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

Vsakršno lobiranje v postopkih oddaje javnih naročil je prepovedano.

# OBVESTILO O ODLOČITVI O ODDAJI NAROČILA

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

# ODSTOP OD IZVEDBE JAVNEGA NAROČILA

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebujejo več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

# POGODBA

Pogodbo bo podpisala odgovorna oseba naročnika.

Rok, v katerem mora pozvani ponudnik pristopiti k podpisu pogodbe je 8 dni po prejemu pogodbe v podpis. V kolikor ponudnik v tem roku pogodbe ne podpiše, ga bo naročnik dodatno pozval k podpisu. V kolikor tudi po dodatnem pozivu pogodbe ne podpiše, lahko naročnik šteje, da je ponudnik odstopil od ponudbe.

Pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno.

S podpisom ESPD ponudnik potrdi, da sprejema vsebino vzorca pogodbe.

# PRAVNO VARSTVO

Zahtevek za revizijo, ki se nanaša na vsebino objave in/ali razpisno dokumentacijo se lahko vloži v desetih delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika, pri čemer se lahko zahtevek za revizijo nanaša na spremenjeno, dopolnjeno ali pojasnjeno vsebino objave ali razpisne dokumentacije ali z njim neposredno povezano navedbo v prvotni objavi ali razpisni dokumentaciji. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 4.000 eurov mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802.

Zahtevek za revizijo se vloži prek portala eRevizija.

Direktor

Sašo Rebolj, dr. med. spec. druž. med.

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)